CELEX: 32020R2099
Language: hr
Date: 2020-12-15 00:00:00
Title: Provedbena uredba Komisije (EU) 2020/2099 оd 15. prosinca 2020. o izmjeni Provedbene uredbe (EU) 2019/386 u pogledu posebnih pravila za raspodjelu carinskih kvota za koje je kvotno razdoblje u tijeku na datum početka primjene članka 1. stavka 2. Uredbe (EU) 2019/216 Europskog parlamenta i Vijeća

16.12.2020   
               
               
                  HR
               
               
                  Službeni list Europske unije
               
               
                  L 425/19
               
            
         PROVEDBENA UREDBA KOMISIJE (EU) 2020/2099
         оd 15. prosinca 2020.
         o izmjeni Provedbene uredbe (EU) 2019/386 u pogledu posebnih pravila za raspodjelu carinskih kvota za koje je kvotno razdoblje u tijeku na datum početka primjene članka 1. stavka 2. Uredbe (EU) 2019/216 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 187. točke (a) i (c),
         budući da:
         
                     (1)
                  
                  
                     Provedbenom uredbom Komisije (EU) 2019/386 (2) utvrđuju se pravila o raspodjeli carinskih kvota za određene poljoprivredne proizvode uvrštenih u raspored WTO-a za Uniju nakon povlačenja Ujedinjene Kraljevine iz Unije. Ta se pravila primjenjuju od dana početka primjene članka 1. stavka 2. Uredbe (EU) 2019/216 Europskog parlamenta i Vijeća (3).
                  
               
                     (2)
                  
                  
                     Za određene carinske kvote kvotno razdoblje započelo je prije dana početka primjene članka 1. stavka 2. Uredbe (EU) 2019/216 i završava nakon tog dana. Za te su slučajeve Provedbenom uredbom (EU) 2019/386 predviđena posebna pravila za raspodjelu između Unije i Ujedinjene Kraljevine preostalih količina koje će se dodijeliti u okviru tih carinskih kvota od dana početka primjene članka 1. stavka 2. Uredbe (EU) 2019/216.
                  
               
                     (3)
                  
                  
                     Nakon razgovora između Unije i Ujedinjene Kraljevine postignut je dogovor o načinu raspodjele takvih carinskih kvota. Tim bi se dogovorom trebalo osigurati da ukupne količine carinskih kvota raspoložive za dodjelu ne premaše količine utvrđene u rasporedu WTO-a za Uniju nakon povlačenja Ujedinjene Kraljevine iz Unije.
                  
               
                     (4)
                  
                  
                     Provedbenu uredbu (EU) 2019/386 trebalo bi stoga na odgovarajući način izmijeniti.
                  
               
                     (5)
                  
                  
                     Kako bi se osigurala pravna sigurnost te kako bi se tako raspodijeljene količine mogle primjenjivati kao temelj za podnošenje zahtjeva za izdavanje dozvola od 1. siječnja 2021., ova bi Uredba trebala hitno stupiti na snagu sljedećeg dana od dana objave u Službenom listu Europske unije.
                  
               
                     (6)
                  
                  
                     Budući da se Provedbena uredba (EU) 2019/386 primjenjuje od dana početka primjene članka 1. stavka 2. Uredbe (EU) 2019/216, odnosno od 1. siječnja 2021., ova bi se Uredba o izmjeni trebala primjenjivati od istog datuma.
                  
               
                     (7)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Izmjena Provedbene uredbe (EU) 2019/386
            U članku 1. Provedbene uredbe (EU) 2019/386 stavak 3. zamjenjuje se sljedećim:
            
                        „3.
                     
                     
                        Odstupajući od stavka 1., ako kvotno razdoblje za carinsku kvotu počinje prije dana početka primjene članka 1. stavka 2. Uredbe (EU) 2019/216 i završava nakon tog dana, količine koje će se dodijeliti od tog dana u okviru predmetne carinske kvote raspodjeljuju se za Uniju kako slijedi:
                        
                                    (a)
                                 
                                 
                                    ako su količine dodijeljene u državama članicama osim Ujedinjene Kraljevine prije dana početka primjene članka 1. stavka 2. Uredbe (EU) 2019/216 jednake ili veće od količine utvrđene u trećem stupcu u Prilogu I. ovoj Uredbi, za carinske kvote kojima se upravlja metodom istodobne provjere, ili Prilogu II. ovoj Uredbi, za carinske kvote kojima se upravlja metodom „prvi po redoslijedu”, nisu raspoložive dodatne količine za dodjelu;
                                 
                              
                                    (b)
                                 
                                 
                                    ako su količine dodijeljene u državama članicama osim Ujedinjene Kraljevine prije dana početka primjene članka 1. stavka 2. Uredbe (EU) 2019/216 manje od količine utvrđene u trećem stupcu u Prilogu I. ovoj Uredbi, za carinske kvote kojima se upravlja metodom istodobne provjere, ili Prilogu II. ovoj Uredbi, za carinske kvote kojima se upravlja metodom „prvi po redoslijedu”, količina raspoloživa za dodjelu odgovara razlici između količine utvrđene u trećem stupcu u Prilogu I. ili Prilogu II. ovoj Uredbi i količina koje su već dodijeljene u tim državama članicama.
                                    Međutim, ako su količine dodijeljene u Ujedinjenoj Kraljevini prije dana početka primjene članka 1. stavka 2. Uredbe (EU) 2019/216 veće od razlike između količine za EU-28 kako je utvrđena u rasporedu WTO-a za Uniju i količine za EU-27 utvrđene u trećem stupcu u Prilogu I. ovoj Uredbi ili Prilogu II. ovoj Uredbi, količine iznad te razlike oduzimaju se od količine raspoložive za dodjelu u državama članicama osim Ujedinjene Kraljevine od dana početka primjene članka 1. stavka 2. Uredbe (EU) 2019/216.
                                 
                              U roku od dva radna dana od dana početka primjene članka 1. stavka 2. Uredbe (EU) 2019/216 Komisija putem odgovarajuće objave na internetu objavljuje količine raspoložive za svaku carinsku kvotu iz prvog podstavka ovog stavka na dan početka primjene članka 1. stavka 2. te uredbe.”
                     
                  
         
            Članak 2.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  Provedbena uredba Komisije (EU) 2019/386 оd 11. ožujka 2019. o utvrđivanju pravila o raspodjeli carinskih kvota za određene poljoprivredne proizvode uvrštenih u raspored WTO-a za Uniju nakon povlačenja Ujedinjene Kraljevine iz Unije i o izdanim uvoznim dozvolama i pravima na uvoz dodijeljenima u okviru tih carinskih kvota (SL L 70, 12.3.2019., str. 4.).
         
            (3)  Uredba (EU) 2019/216 Europskog parlamenta i Vijeća od 30. siječnja 2019. o raspodjeli carinskih kvota uvrštenih u raspored WTO-a za Uniju nakon povlačenja Ujedinjene Kraljevine iz Unije i izmjeni Uredbe Vijeća (EZ) br. 32/2000 (SL L 38, 8.2.2019., str. 1.).